Esa Peltonen

Esa Olavi Peltonen (s. 25. helmikuuta 1947 Oulu) on suomalainen entinen jääkiekkoilija. Hän oli pelipaikaltaan vasen laitahyökkääjä. Seuratasolla Peltonen edusti Oulun Kärppiä (1965–1966), Upon Palloa (1966–1969), HJK:ta (1969–1972), HIFK:ta (1972–1983) ja Kiekkoreipasta (1983–1984). Suomen jääkiekkomaajoukkueen vakiomiehistöön Peltonen kuului vuosina 1967–1980. Hän edusti Suomea 11 kertaa MM-kisoissa vuosina 1967–1978 ja neljä kertaa olympialaisissa vuosina 1968–1980. Peltonen kuului myös Suomen Kanada Cup -joukkueeseen vuonna 1976. Maaotteluita Peltoselle kertyi yhteensä 277, edellään tilastossa vain Raimo Helminen (331) ja Lasse Oksanen (282). Suomen Jääkiekkomuseo aateloi Peltosen Suomen Jääkiekkoleijonaksi numerolla 69. Hänet valittiin Kansainvälisen jääkiekkoliiton IIHF:n Hall of Fameen vuonna 2007.IIHF Hall of Fame == Ura == Maajoukkueuransa Peltonen aloitti jo 18-vuotiaana vuonna 1965. Hän edusti tuolloin seuratasolla kasvattajaseuraansa Oulun Kärppiä, joka pelasi Suomensarjassa. Erikoista oli, että maajoukkueuransa alkuvuosina Peltosella oli tilillään enemmän A-maaotteluita kuin SM-sarjan pelejä. Ensimmäiseen arvoturnaukseensakin, Wienin MM-kisoihin 1967, Peltonen nousi Suomensarjasta, lahtelaisesta Upon Pallosta. Peltonen oli 1970-luvulla Euroopan parhaita vasempia laitahyökkääjiä. Hän pelasi 1970-luvun alusta koko lopun maajoukkueuransa Leijonien ykkösketjun vasempana laitahyökkääjänä. Parhaiten hänet muistetaan MM-kotikisoista 1974, joissa Leijonissa oli tärkeässä roolissa ketju Peltonen – Veli-Pekka Ketola – Juhani Tamminen ja pakkipari Juha Rantasila – Heikki Riihiranta. Tätä viisikkoa pidetään edelleen yhtenä kaikkien aikojen parhaista leijonakentistä.Kaikkien aikojen kiekkoleijona - Jääkiekko - MTV3.fi Peltosen peli perustui nopeaan luisteluun ja monipuoliseen mailankäsittelyyn, jotka mahdollistivat yllätykselliset pelitilanneratkaisut. Valtaosan maaleistaan hän teki rannelaukauksilla, oman arvionsa mukaan jopa 95%. Peltonen on Leijonien MM- kisahistorian maalintekijätilastossa 31 osumallaan kolmantena, ensimmäisenä on hänen poikansa Ville Peltonen (34). A-maaotteluiden maalintekijätilastossa Peltonen on 93 maalillaan toisena (Lasse Oksasella 101). Peltosten yhteenlaskettu A-maaottelumäärä on yli 538; isällä on 277 ja pojalla 261 maaottelua. == Saavutukset == * 4 olympiaturnausta (1968, 1972, 1976, 1980) * 11 MM-turnausta (1967-1978) * 1 Kanada Cup (1976) * 277 A-maaottelua (93 maalia + 49 syöttöä = 142) * 3 SM-kultaa (HIFK 1974, 1980, 1983), 3 hopeaa ja 1 pronssi * 488 SM-sarja-/SM-liigaottelua (317 + 210 = 527, 310 minuuttia) * Saavutti ensimmäisenä pelaajana pääsarjatasolla 300 maalin rajan * Kolmantena SM-sarjan/SM-liigan kaikkien aikojen maalitilastossaKokonaan - SM-liiga * 39 SM-sarja-/SM-liigaplayoff -ottelua (20 + 15 = 35, 26 min) * 4 valintaa SM- liigan All Stars -kentälliseen (1971, 1973, 1974, 1977) * Suomen Jääkiekkoleijona numero 69, aatelointi 1990 * Valittiin IIHF:n Hall of Fameen vuoden 2007 MM-kisojen yhteydessä == Arvoturnaustilastot == * 1967 MM 7 0 + 1 = 1 2 * 1968 OK 8 2 + 0 = 2 2 * 1969 MM 10 3 + 1 = 4 6 * 1970 MM 4 0 + 2 = 2 0 * 1971 MM 4 1 + 1 = 2 0 * 1972 OK 6 3 + 0 = 3 6 * 1972 MM 8 4 + 1 = 5 0 * 1973 MM 10 4 + 0 = 4 10 * 1974 MM 10 4 + 4 = 8 0 * 1976 OK 6 1 + 4 = 5 0 * 1976 MM 10 3 + 5 = 8 2 * 1976 KC 5 0 + 1 = 1 0 * 1977 MM 7 5 + 2 = 7 4 * 1978 MM 10 5 + 0 = 5 2 * 1980 OK 7 2 + 4 = 6 2 ==Lähteet== * Esa Peltonen sarjassa Kaikkien aikojen kiekkoleijona - Jääkiekko - MTV3.fi (Archive.org) *Peltosen tiedot Jääkiekkomuseon sivulla ===Viitteet=== ===Aiheesta muualla=== * Esa Peltosen tilastot SM-sarjassa ja Sm-liigassa - QuantHockey.com Luokka:Suomalaiset jääkiekkoilijat Luokka:Vuonna 1947 syntyneet Luokka:Elävät henkilöt